kardosdrur/scandi-wiki huggingface dataset:
Fredsløbet (østblokken)

Fredsløbet var et cykel-etapeløb, der årligt fandt sted i den daværende østblok i maj måned. Det første løb blev kørt i 1948 og det sidste løb i østblokregi i 1989.

Løbet var kun for amatører og var det største etapeløb af sin art indtil østblokkens sammenbrud.

Oftest blev løbet kørt fra Berlin til Prag over Warszawa eller vice versa. Moskva er blevet passeret en enkelt gang. Antallet af etaper var forskellige fra år til år. Antallet var fra 5 til 16 etaper og samlet distance fra omkring 850 kilometer til 2.400 km.

I nyere tid har løbet ændret status til løb for professionelle.

Fem danskere har vundet løbet, Willy Emborg i 1950, Kay Allan Olsen i 1951, Christian Pedersen i 1953, Eluf Dalgaard i 1954 og Jakob Piil i 2001.

Statistik 

Nogle år blev der kørt prolog- eller epilogetaper under løbet. Disse angives med P og E i kolonnen, etaper.

</div>
 
</div>

Ekstern henvisning 

 Uofficiel hjemmeside for Fredsløbet (Engelsk) 

Cykelløb i Belgien
Cykelløb i Tyskland
Cykelløb i Polen
Etableret i 1948
Mogens Frohn Nielsen

Mogens Frohn Nielsen (1. april 1935 i Kalundborg – 27. september 2010) var i mange år skipper på skoleskibet Fulton, en tremastet skonnert.

Hans fremgangsmåde var kæft, trit og et kærligt knus. På skibet fik drengene ansvar og blev vist en tillid, de aldrig havde haft før. Hvis de svigtede, kunne det få katastrofale følger for alle.

Han lagde ikke skjul på, at børnene fik et drag over nakken, hvis de fortjente det. På den måde fik han mange adfærdsvanskelige drenge på ret kurs. Han fik økonomisk støtte fra mange i Danmark, høj som lav.

Mogens Frohn Nielsen måtte i 1987 forlade sit livs projekt efter uoverensstemmelser med bestyrelsen. Det førte ham ud i sit livs største krise. Et telegram fra Uffe Ellemann-Jensen fik ham op igen.

Der stod "Kære Skipper, husk at uanset hvor stort og smukt et hus, du bygger, vil der altid være nogle små hunde, der går og pisser op ad det." 

Han var forfatter til 22 bøger (bl.a. en om sit venskab med Piet Hein), foredragsholder og illustrator.

Danmarks Radio viste i 2000 første gang filmen "Drengene fra Fulton, 18 år efter". Tv-producer Michael Lentz havde fundet seks tidligere Fulton elever, der nu var blevet voksne. De fortalte om tiden på skoleskibet Fulton, og hvordan det var gået dem siden hen.

Mogens Frohn Nielsen døde i september 2010 og er begravet i kolumbariet på Bispebjerg Kirkegård.

Eksterne henvisninger 

 Bjarne Bekker, Skipper, Bekkers Forlag 2010, 
 – Fakta om bogen »Skipper«. 
 – Museum for Mogens Frohn Nielsen på Skarø i Det sydfynske Øhav. 
 Mogens Frohn Nielsen er død. dr.dk

Søfolk
Personer fra Kalundborg
Wien Westbahnhof

Wien Westbahnhof er en rebroussementsbanegård i Østrigs hovedstad Wien, der fungerer som begyndelsespunkt for den østrigske Westbahn. Banegården blev taget i drift den 15. december 1858 i forbindelse med åbningen af "k.k. priv. Kaiserin Elisabeth-Bahn" fra Wien Westbahnhof over Linz Hauptbahnhof til Linz Südbahnhof.

Westbahnhof ligger i 15. Wiener bezirk Rudolfsheim-Fünfhaus ved den store trafikåre Gürtel. Den i sydlig retning førende Mariahilfer Straße ligger i direkte forlængelse af banegåren.

Westbahnhof er bundet godt sammen i det kollektive trafiknet, og betjenes af U-banelinjerne U3 og U6, sporvognslinjerne 5, 6, 9, 18, 52 og 58, bus til Flughafen Wien-Schwechat og bus til Baden bei Wien.

Wien Westbahnhof er sammen med Südbahnhof én af de største banegårde i Østrig, og er udgangspunkt for jernbanetrafik til Tyskland, Schweiz og videre mod Frankrig, Belgien, Holland og Danmark. Til på- og aflæsning af personbiler har banegården to lastepladser for biltog til Salzburg, Schwarzach-St. Veit, Innsbruck, Feldkirch, Düsseldorf, Hamburg-Altona og Berlin-Wannsee.

Derudover er via tilslutningsbanen til Wien Südbahnhof forbindelse til Ungarn, Serbien og Rumænien. Westbahnhof er endvidere udgangspunkt for regionale toglinjer i det vestlige Wien, som er bundet sammen i trafikselskabet Verkehrsverbund Ost-Region (VOR) og delvist hører til Wiener S-Bahn.

Den oprindelige banegårdsbygning blev ødelagt under luftangreb i i slutningen 2. verdenskrig i 1945. Den nuværende banegårdsbygning er tegnet af arkitekterne Hartiger & Wöhnhart og blev åbnet i 1953.

Banegården har været betjent af S-banen siden 1898 (den såkaldte Gürtellinie). Denne blev omdannet til U-banelinje U6 i 1995. I 1993 byggedes U-banelinje U3, der dermed skabte U-baneforbindelse til Westbahnhof.

Med bygningen af den nye Wien Hauptbahnhof vil Westbahnhof fra 2015 miste sin betydning, da internationale togforbindelser, især dem der føres videre fra vest mod østdestinationer, føres i en tunnel under Lainzer Tiergarten. Tunnelen, der er under opførelse, skal lede togene direkte til den kommende hovedbanegård. Man påregner derfor at skulle indskrænke Wien Westbahnhof, og det overvejes, hvad restarealerne ved Westbahnhof skal anvendes til.

Litteratur 
 Wien Museum: Großer Bahnhof: Wien und die weite Welt. Czernin Verlag, Wien 2006. 

Westbahnhof
Mogens Hansen

Mogens 'Mugge' Hansen (21 juli 1937 i København – 24. april 2004 i København) var en dansk journalist. 

Efter ansættelse ved flere aviser, sluttede han som kgl. hofreporter for Se og Hør, hvortil han kom i 1963. Han førte sig frem med bowlerhat og en gentlemans elegance og dækkede journalistopgaver, især inden for Kongehuset. Han modtog Fortjenstmedaljen i sølv og med krone af HM. Dronning Magrethe II i 2003, og der er desuden opkaldt en kage og et stykke smørrebrød efter ham. 

Han er begravet på Holmens Kirkegård.

Kilder

Ekstern henvisning 
 

Journalister fra Danmark
Donauwörth

Donauwörth er administrationsby i Landkreis Donau-Ries i Regierungsbezirk Schwaben i den tyske delstat Bayern.

Geografi 
Donauwörth liggere i den nordlige del af Schwaben, hvor floderne Wörnitz, Zusam, Kessel og Schmutter munder ud i Donau. Cirka 12 km øst for Donauwörth munder også floden Lech ud i Donau. Byen ligger på en østlig udløber af Schwäbische Alb.
Byen ligger mellem München og Nürnberg, 46 km nord for Augsburg.

Inddeling 
Til Donauwörth hører ud over hovedbyen, blandt andre landsbyerne , Auchsesheim, Berg, Felsheim, Nordheim, Parkstadt, Riedlingen, Schäfstall, Wörnitzstein, Zirgesheim og Zusum.

Historie 
Under trediveårskrigen var byen besat af svenske tropper 1632-1634. Under den Spanske Arvefølgekrig stod et stort slag ved Schellenberg i nærheden af byen, 2. juli 1704, også kendt som Slaget ved Donauwörth.

Henvisninger
Richard Holbrooke

Richard Charles Albert Holbrooke (24. april 1941 – 13. december 2010) var en amerikansk diplomat med tilknytning til Det Demokratiske Parti med stor erfaring fra internationalt diplomatisk arbejde, herunder fredsarbejde. Han er den eneste person, der har haft posten som vice-udenrigsminister med samtidigt ansvar for to forskellige regioner, nemlig for Asien (Assistant Secretary of State for East Asian and Pacific Affairs) samt for Europa (Assistant Secretary of State for European and Eurasian Affairs).

I 1970'erne var han amerikansk rådgiver i Indonesien, hvorunder han angiveligt aktivt støttede Indonesiens brutale invasion af Øst-Timor, som blev udført med støtte fra den amerikanske hær. Kritikere beskylder ham for at være ansvarlig for 200.000 timoreseres død og for deraf følgende overtrædelse af menneskerettighederne.

I 1980'erne, hvor han var viceudenrigsminister for Østasien og Stillehavsregionen gik han imod præsident Jimmy Carters beslutning om at trække amerikanske tropper tilbage fra Sydkorea.

I 1993 blev han amerikansk ambassadør i Tyskland, og fra 1994 til 1996 var han viceudenrigsminister med ansvar for europæiske og canadiske anliggender. Ved sin fratræden blev han tildelt Manfred Wörner-medaljen, og året efter blev han Clintons specialudsending til Cypern. Fra 1999 til 2001 var han USAs FN-ambassadør.

Holbrooke opnåede stor offentlig anerkendelse, da han var en af hovedarkitekterne bag de aftaler, som resulterede i den endelige fredsaftale for Bosnien, Daytonaftalen, der blev underskrevet i 1995.

Netop Daytonaftalen og dens forudgående delaftaler bragte atter Holbrooke i mediernes søgelys efter arrestationen af Radovan Karadžić og hans fremstilling for FNs krigsforbryderdomstol i Haag (Det internationale tribunal til pådømmelse af krigsforbrydelser i det tidligere Jugoslavien). Her påberåbte Karadžić allerede under det første indledende retsmøde, at netop Holbrooke lovede ham amnesti, såfremt han trak sig tilbage fra alle politiske poster og ikke viste sig offentligt. Holbrooke har benægtet sådanne aftaler, men Karadžić støttes af tidligere fremkomne oplysninger.

Bøger 
 "Counsel to the President" (med Clark Clifford) 
 "To End a War"

Noter og referencer

Eksterne links 

 Richard Holbrooke – personlig profil fra NNDB.

Diplomater fra USA
Embedsmænd fra USA
Vecrīga

Vecrīga (direkte oversat "gamle-Riga") er en bydel i Riga. Bydelen udgør det historiske centrum og ligger på østsiden af Daugavafloden. Vecrīga er berømt for sine gamle kirker og katedraler som Riga Katedral og Peterskirken.

Vecrīga er det område, som oprindeligt udgjorde Riga, inden byen blev udvidet ud over bymurene. Da bymurene blev revet ned, blev området, hvor de havde stået fyldt med vand fra Daugavafloden og omdannet til Riga by kanal.

I 1980'erne blev Vecrīgas gader lukket for udefrakommende motortrafik, og det er kun tilladt for beboere og folk, der skal levere varer, at køre inden for Vecrīgas grænser med en særlig tilladelse. Vecrīga er på UNESCOs verdensarvsliste.

Eksterne henvisninger 

Virtuel tur 

Rigas administrative inddeling
Verdensarvsområder i Letland
Subnationale enheder i Letland
Bent Larsen (idrætsmand)

Bent Larsen (født 13 juli 1954 i Aalborg) er en forhenværende håndboldspiller og atlet, og medlem Aalborg HK (håndbold) samt AIK Vejgård og Aalborg AK (atletik)

Larsen deltog på det danske håndboldshold, der i 1976 blev nummer otte ved de olympiske lege i Montreal og han blev hele turneringens topscorer med 32 mål. Han var også topscorer 1978, 1979, 1980 og 1982 i den danske Håndboldliga.

Larsen vandt det danske mesterskab i spydkast fem gange og kastefemkamp en gang. Han har desuden DM-bronzemedaljer i diskoskast, kuglestød og vægtkast. I en periode var han indehaver af den danske rekord i spydkast på 78.32 meter, som også blev hans bedste resultat.
Bronzemedaljevinder ved junioreuropamesterskaberne i spydkast i 1973 med resultatet 73,46 meter. Han deltog også i diskoskast, hvor det blev til en 11.-plads med resultatet 45,38. Han havde også danske ungdomsrekordrer i hammerkast og stangspring.

Danske mesterskaber i atletik 
 1976: Spydkast, 72.53 meter
 1978: Spydkast, 74.03 meter
 1979: Spydkast, 74.51 meter
 1980: Spydkast, 72.50 meter
 1981: Spydkast, 73.02 meter
 1981: Kastefemkamp, 4091 point

Dansk rekord i atletik 
 Spydkast, 78.32 meter på Århus Stadion den 9. juli 1975

Eksterne henvisninger 
 Bent Larsens atletikprofil 
 Topscorere siden 1946 – Herrer  – Dansk Håndbold
 

Håndboldspillere fra Danmark
Atleter fra Aalborg AK
Atleter fra AIK Vejgård
Personer fra Aalborg
Olympiske håndboldspillere fra Danmark
Håndboldspillere ved sommer-OL 1976
Deltagere for Danmark ved sommer-OL 1976
Spydkastere fra Danmark
San Marino i Eurovision Song Contest

San Marino debuterede i Eurovision Song Contest i 2008 med gruppen Miodio og sangen "Complice". Sangen nåede dog ikke til finalen, men endte på en 19. plads i semifinalen med 5 point. San Marino valgte herefter at trække sig ud på grund af økonomiske problemer. De vendte imidlertid tilbage i 2011 og har deltaget lige siden. I Eurovision Song Contest 2014 nåede San Marino for første gang til finalen med Valentina Monetta og sangen "Maybe". Sangen fik 14 point fra 5 lande.

Repræsentanter 
Nøgle

Pointstatistik 

NOTE: Der er kun medregnet point fra finalen

12 point til og fra

Alle point til og fra (2008-2023)

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Martin Borre

Martin Borre (født 27. marts 1979) er en dansk journalist og tidligere professionel fodboldspiller, der senest spillede for Vejle Boldklub. Han er uddannet journalist og arbejder hos Berlingske.

Profil 

Martin Borre har spillet mange år i dansk topfodbold ved siden af et ophold i norske IK Start Kristiansand, der uheldigvis blev spoleret af en drilsk rygskade.

Borre er med årerne blevet en rutineret spiller, der går foran med sin professionalisme og ambitiøse holdning til sporten. 

Han er karateriseret ved at være er en lynhurtig fløjspiller, der fra sin naturlige plads på højrekanten er i stand til at slå skarpe indlæg. Endvidere er han med fortid som angriber i Køge Boldklub en relativt målfarlig spiller.

Martin Borre spillede i Vejle Boldklub fra sommeren 2008 og resten af sin professionelle karriere .

Referencer

Eksterne henvisninger 

Fodboldspillere fra Danmark
Fodboldspillere fra Vejle Boldklub
Fodboldspillere fra IK Start
Fodboldspillere fra Køge Boldklub
Werner Faymann

Werner Faymann (født 4. maj 1960 i Wien) er en østrigsk politiker og landets forbundskansler fra 2008 til 2016. Faymann var formand for Østrigs socialdemokratiske parti (SPÖ).

Liv 
Under sin skoletid på et gymnasium i Wien meldte Faymann sig ind i SPÖ's ungdomsorganisation Sozialistische Jugend. Efter studentereksamen og militærtjeneste blev han i 1981 formand for Socialistische Jugends afdeling i Wien.

1985 – 1988 studerede han retsvidenskab og arbejdede som konsulent i en bank. Faymann var i perioden 1981 – 1994 medlem af Wiens Landdag og kommunalbestyrelse.

Fra 1988 til 1994 var han formand for Wiens lejerorganisation. I 1994 blev han "Stadtrat" for byggeri og byfornyelse, præsident for Wiener Bodenbereitstellungs- und Stadterneuerungsfonds (WBSF) og vicepræsident for Wiener Wirtschaftsförderungsfonds (WWFF). Fra 1996 var han stadtrat i Wien for boliger, byggeri og byfornyelse. Siden januar 2007 har han været infrastrukturminister. Den 8. august 2008 blev han på SPÖ's landsmøde i Linz valgt til partiformand med 96,36 % af stemmerne. Den 2. december 2008 blev han taget i ed af forbundspræsident Heinz Fischer som Østrigs forbundskansler efter forgængeren Alfred Gusenbauer. Werner Faymann leder en koalitionsregering sammen med det konservative ÖVP med Michael Spindelegger som vicekansler og udenrigsminister.

Faymann har siden 2001 været gift med Martina Ludwig-Faymann, der er delegeret til Wiens Landdag, og Faymann har i øvrigt to døtre fra sit første ægteskab.

Eksterne henvisninger 

 Werner Faymann på Nationalrådets hjemmeside  (Besøgt 01.08.2008)

Kanslere fra Østrig
Transportministre
Personer fra Wien
Tyrkiet i Eurovision Song Contest

Tyrkiet deltog først i Eurovision Song Contest i 1975, hvor Semiha Yankı sang "Seninle Bir Dakika", og har siden 1980 deltaget i Eurovision Song Contest hvert år, men fik ikke megen succes før 1990'erne.
i 1997 blev Tyrkiet nr. 3 med sangen Dinle (Hør). I 2003 vandt Tyrkiet med sangen "Every Way I Can" som blev sunget af Sertab Erener.

Repræsentant 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point til og fra (1975-2012)

Vært

Kommentatorer og jurytalsmænd 

 
Lande i Eurovision Song Contest
Eurovision Song Contest
Wilhelm Molterer

Wilhelm Molterer (født 14. maj 1955 i Steyr, Oberösterreich som Wilhelm Kletzmayr) er en østrigsk politiker og i perioden 2007 – 2008 vicekansler og finansminister, ligesom han i perioden 21. april 2007 til 28. november 2008 var partiformand for ÖVP.

Wilhelm Molterer opvoksede i Sierning i Oberösterreich. Efter at han i en række år havde boet hos sin barnløse tante og hendes mand Josef Molterer, blev han som 14-årig adopteret for senere at overtage gården. Han gik på landbrugsskole i Sankt Florian. Efter studentereksamen i 1974 begyndte han at studere socialvidenskab på Johannes Kepler Universität Linz, hvor han i 1980 fik magistergrad.

Efter sit studie arbejdede Molterer fra 1981 til 1984 i Österreichischer Bauernbund, der er en ÖVP paraplyorganisation for delstaternes bondeforbund, som han senere blev direktør for (1989-1993). Han var medlem af Siernings byråd i perioden 1985 – 1987 og fra 1990 blev han valgt til Nationalrådet. Fra 1987 var han medarbejder i land- og skovbrugsministeriets kontor under minister Josef Riegler og den senere EU-kommissær Franz Fischler. Efter et kort tidsrum som ÖVP-generalsekretær 1993/94 var Molterer fra 1994 til 2003 land- og skovbrugsminister. Da ÖVP under Wolfgang Schüssel blev det største parti i Nationalrådet blev han gruppeformand i parlamentet.

Med Alfred Gusenbauers regering blev han den 11. januar 2007 vicekansler og finansminister. Den 21. april 2007 blev han med 97,04 % af stemmerne på ÖVP's landsmøde i Salzburg valgt til Wolfgang Schüssels efterfølger som partiformand, men på landsmødet den 28. november 2008 valgte partiet i stedet Josef Pröll som partiformand.

I 2002 fik Molterer tildelt ærestegnet Großes Goldenes Ehrenzeichen am Bande für Verdienste um die Republik Österreich

Eksterne henvisninger 

 Wilhelm Molterer på Nationalrådets hjemmeside  (Besøgt den 01.08.2008)

Finansministre fra Østrig
Frankrig i Eurovision Song Contest

Frankrig har deltaget i Eurovision Song Contest siden begyndelsen i 1956, bortset fra i 1974, hvor landet trak sig ud pga. den franske præsident Georges Pompidous død, samt i 1982, hvor tv-stationen TF1 trak sig ud på grund af konkurrencens efter deres mening dårlige musikalske kvalitet.

Frankrig har vundet konkurrencen fem gange, i 1958, 1960, 1962, 1969 og 1977. I 1969 måtte de dog dele førstepladsen med Spanien, Storbritannien og Holland, da alle fire lande endte i toppen med det samme antal point, og da der ikke eksisterede nogle tie-break-regler på dette tidspunkt.

Siden 1999 har Frankrig været direkte kvalificeret til finalen hvert år, i lighed med Spanien, Storbritannien, Tyskland, og fra 2011 desuden Italien.

Frankrig havde stor succes i deres første års deltagelse med fem sejre i alt, men har i nyere tid ikke formået at vinde. Deres sidste sejr findes tilbage i 1977. Frankrig opnåede to andenpladser i træk i 1990 og 1991, og deres seneste i 2021. Frankrig endte med deres første og eneste sidsteplads i 2014 med Twin Twins "Moustache".

Deltagere 
Nøgle

Pointstatistik

12 point til og fra

Alle point givet til og fra (1956-2023) 
Kun point givet i finalerne er talt med

Vært

Kommentatorer og jurytalsmænd

Galleri

Noter

Referencer

Litteratur 
 O'Connor, John Kennedy, 2005: 50 år med Melodi Grand Prix - Eurovision Song Contest. Dansk udgave (oversættelse: Ulla Oxvig). Turbine Forlaget, DR. .

 
Lande i Eurovision Song Contest
Eurovision Song Contest
Moira Kelly

Moira Kelly (født 6. marts 1968 i Queens, New York) er en amerikansk skuespillerinde. Hun har blandt andet lagt stemme til den voksne Nala i Løvernes Konge fra 1994.

Hun er det tredje barn i en søskende flok på seks. Hendes far, Peter, var trænet som koncert violist. Hendes mor, Anne er en sygeplejerske. Begge forældre er irske immigranter. Moira voksede op i Ronkonkoma, New York. Hun kom på Connetquot Senior High School i Bohemia, Long Island, og bestod i 1986. Senere kom hun ind på Marymount Manhattan College.

Eksterne henvisninger 
 

Skuespillere fra New York
Personer fra New York
Danneel Harris

Danneel Ackles (født Elta Danneel Graul 18. marts 1979), bedre kendt under sit kunstnernavn Danneel Harris, er en amerikansk skuespillerinde, kendt blandt andet for sin rolle, Rachel Gatina, i tv-serien One Tree Hill og som Kumars ekskæreste i "Harold & Kumar Escape from Guantanamo Bay".

Udvalgt filmografi 
 Harold & Kumar Escape from Guantanamo Bay - Vanessa Fanning (2008)
 The Back-Up Plan - Olivia (2010)

Tv-serier 
 Joey - Katie Harper (sæson 1, episode 10-13; 2004-2005)
 Heksene fra Warren Manor - "Glamoured" Paige Matthews (sæson 7, episode 22; 2005)
 One Tree Hill - Rachel Gatina (52 episoder (Sæson 3-7))

Privatliv 
Den 9. november 2009 blev det annonceret, at hun og hendes kæreste igennem tre år, skuespilleren Jensen Ackles – mest kendt som Dean Winchester fra tv-serien Supernatural – var forlovet. Den 15. maj 2010 blev de gift, og Danneel fødte parrets første barn, Justice Jay Ackles, den 30. maj 2013. Den 2. december 2016, fødte hun parrets tvillinger, Zeppelin Bram og Arrow Rhodes, en dreng og en pige.

Eksterne henvisninger 
 

Skuespillere fra USA
Orcaella heinsohni

Orcaella heinsohni er en nyligt opdaget delfinart fra Australien og Ny Guinea. Den er bl.a. fundet på lavt vand ved en flodudmunding ved byen Townsville i det nordøstlige Australien. Arten blev første gang videnskabeligt beskrevet i 2005. Den er nært beslægtet med irrawaddy-delfinen (Orcaella brevirostris), og ligner den i et vist omfang, blandt andet har de begge et rundt hoved uden tydeligt næb. Indtil for nylig blev de to arter anset for at være identiske. Orcaella heinsohni er trefarvet, mens irrawaddy-delfinen kun har to farver. Derudover udviser også kranium og finner mindre forskelle mellem de to arter.

Navn 
Arten bærer det videnskabelige navn Orcaella heinsohni opkaldt efter den australske hvalforsker George Heinsohn fra Queensland. På engelsk hedder den Australian snubfin dolphin og er på dansk blevet kaldt braknæset delfin. På grund af hovedet er den desuden blevet kaldt verdens grimmeste delfin.

Referencer

Eksterne links 
 Orcaella heinsohni, Australian Snubfin Dolphin – beskrivelse af den nye delfinart fra MarineBio.org

Delfiner
Australien
Danmarks floorballlandshold

Danmarks floorballlandshold er det nationale floorballhold i Danmark, som administreres af Floorball Danmark. Holdet deltog for første gang i EM i floorball i 1994 og ved VM i floorball i 1996.

Ved herre VM i 2000 bliver Danmark for anden gang nr. 4. I gruppespillet fører Danmark sensationelt 2-0 over Sverige inden 3. periode, men ender med at tabe 2-3. Michael Andersen (målmand) bliver i den forbindelse som første dansker udtaget til all star holdet.
The Australian

The Australian (også kendt som The Oz) er en australsk broadsheet-avis, der blev grundlagt af det Rupert Murdoch-ejede News Corporation i 1964. Avisen udkommer mandag-lørdag og er landets største landsdækkende avis med et hverdagsoplag på 135.000 og et lørdagsoplag på 305.000.

The Australian, der politisk er centrum-højre, har ofte været dagsordensættende i australsk politik og er landets de facto newspaper of record. Avisen har tidligere støttet premierminister John Howard, men støtter i dag Labor-regeringen under ledelse af Kevin Rudd.

Eksterne henvisninger
 The Australians hjemmeside 

Aviser fra Australien
Etableret i 1964
News Corporation
Aviser på engelsk
Disney Junior

Disney Junior er en kanal fra Disney. Før 1. september 2011 var kanalen kendt som Disney Playhouse.

Den sender for børn der går i børnehave.

Programmer 
 Bjørnen i det blå hus
 Bogen om Plys
   Chuggington Disney's Dyrenes verden Handy Manny – vises også på Disney Channel
 Higglybys helte JoJos Cirkus Kaninby – vises også på Disney Channel
 LazyTown Mickeys Klubhus – vises også på Disney Channel
 Mine venner Tigerdyret og Plys – vises også på Disney Channel
 Nye eventyr med Peter Plys Løvernes garde – vises også på Disney Channel
 Pocoyo Små Einsteins – vises også på Disney Channel
 Stanley Søsterkanaler 
 Disney Channel Toon Disney Se Også 
 Disney Cinemagic Jetix''

Eksterne henvisninger 
 Disney Juniors oficielle danske hjemmeside .

Tv-kanaler fra USA
Junior